დიმიტრის გლინოსი
დიმიტრის გლინოსი (ბერძ. Δημήτρης Γληνός, დ. 22 აგვისტო, 1882, სმირნა — გ. 23 დეკემბერი, 1943, ათენი) — ბერძენი განმანათლებელი, მწერალი და პოლიტიკოსი. დღევანდელი საბერძნეთის განათლების სისტემაში ენის რეფორმის ერთ-ერთი პიონერი. საბერძნეთის კომუნისტური პარტიისა და წინააღმდეგობის მოძრაობის აქტივისტი. შეყვანილია იუნესკოს განათლების საერთაშორისო ბიუროს მიერ 100 ყველაზე მნიშვნელოვანი ინტელექტუალის, პოლიტიკოსის, პუბლიცისტისა და ა.შ. სიაში, რომლებმაც თავიანთი ნაშრომებითა და საქმიანობით მნიშვნელოვანი წვლილი შეიტანეს განათლების საქმეში კაცობრიობის ცივილიზაციის დაბადებიდან დღემდე.